

**Ақтау қаласы әкімдігінің 2020 жылғы 7 сәуірдегі № 748 және Ақтау қалалық мәслихатының 2020 жылғы 30 наурыздағы № 30/349 "Ақтау қаласында қоғамдық көлікте (таксиден басқа) Ақтау қаласының азаматтарының жекелеген санаттарына жолақысын төлеу жөнінде жеңілдік белгілеу туралы" бірлескен қаулысы және шешіміне өзгерістер енгізу туралы**

Маңғыстау облысы Ақтау қаласы әкімдігінің 2024 жылғы 20 желтоқсандағы № 11-07-3026 бірлескен қаулысы және Маңғыстау облысы Ақтау қалалық мәслихатының 2024 жылғы 20 желтоқсандағы № 18/114 шешімі. Маңғыстау облысы Әділет департаментінде 2024 жылғы 26 желтоқсанда № 4758-12 болып тіркелді

      Ақтау қаласының әкімдігі ҚАУЛЫ ЕТЕДІ және Ақтау қалалық мәслихаты ШЕШІМ ҚАБЫЛДАДЫ:

      1. "Ақтау қаласында қоғамдық көлікте (таксиден басқа) Ақтау қаласының азаматтарының жекелеген санаттарына жолақысын төлеу жөнінде жеңілдік белгілеу туралы" Ақтау қаласы әкімдігінің 2020 жылғы 7 сәуірдегі №748 және Ақтау қалалық мәслихатының 2020 жылғы 30 наурыздағы №30/349 бірлескен қаулысы және шешіміне (нормативтік құқықтық актілерді мемлекеттік тіркеу Тізілімінде №4186 болып тіркелген) келесідей өзгерістер енгізілсін:

      көрсетілген бірлескен қаулы және шешімнің тақырыбы жаңа редакцияда жазылсын:

      "Ақтау қаласында қоғамдық көлікте (таксиден басқа) адамдардың жекелеген санаттарына жолақысын төлеу жөнінде жеңілдік белгілеу туралы";

      көрсетілген бірлескен қаулы және шешімнің 1 тармағы жаңа редакцияда жазылсын:

      "1. Ақтау қаласында қоғамдық көлікте (таксиден басқа) жолақысын төлеу жөнінде жеңілдік, жеңілдікке құқығын растайтын құжаты болған кезде (айына алпыс реттен аспайтын), келесідей адамдардың жекелеген санаттарына белгіленсін:

      төрт және одан да көп бірге тұратын кәмелетке толмаған балалары бар аналарға;

      Маңғыстау облысының (қаласының, ауданының) Құрметті азаматтарына;

      бірінші және екінші топтағы мүгедектігі бар адамдарға;

      бала кезінен мүгедектігі бар адамдарға;

      1986 – 1987 жылдары Чернобыль атом электр станциясындағы апаттың, азаматтық немесе әскери мақсаттағы объектiлердегi басқа да радиациялық апаттар мен авариялардың салдарларын жоюға қатысқан, сондай-ақ ядролық сынақтарға тiкелей қатысқан адамдарға;

      "Алтын алқа", "Күміс алқа" алқаларымен наградталған көпбалалы аналарға;

      Қазақстандағы 1986 жылғы 17-18 желтоқсан оқиғаларына қатысқан тұлғаларға.

      2. Осы бірлескен қаулы және шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ақтау қаласының әкімі* | *А. Байпаков* |
| *Ақтау қалалық мәслихатының төрағасы* | *С. Закенов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК